મુખ્યમંત્રી વિજય રૂપાણીએ ગુજરાતના આરટીઓ વિભાગ સંબંધિત ત્રણ મોટા નિર્ણયો ગુરુવારે જાહેર કર્યા છે, જે પૈકી ૨૦મી નવેમ્બરથી રાજ્યની તમામ ૧૬ આરટીઓ ચેકપોસ્ટ નાબૂદ થશે અને વાહનમાલિકો- ટ્રાન્સપોર્ટરોએ ટેક્સ-ફીનું ચુકવણું ઓનલાઇન કરવાનું રહેશે, બીજો નિર્ણય લર્નિંગ લાઇસન્સ બાબતનો છે, જેમાં અત્યારે શિખાઉ લાઇસન્સ મેળવવા રાજ્યની ૩૬ આરટીઓ કચેરીઓ ખાતે જમેલો થાય છે, એટલે હવે આ કામગીરી ૨૨૧ આઇટીઆઇ અને ૨૯ સરકારી પોલિટેક્નિકો ખાતે થશે, જ્યારે ત્રીજો નિર્ણય આરટીઓની વધુ ૭ સેવા ઓનલાઇન કરવા સંદર્ભનો છે, જેમાં ડ્રાઇવિંગ લાઇસન્સનું રિન્યૂઅલ, ડુપ્લિકેટ ડ્રાઇવિંગ લાઇસન્સ, ડ્રાઇવિંગ લાઇસન્સનું રિપ્લેસમેન્ટ, ડુપ્લિકેટ આર. સી. બુક, હાઇપોથિકેશન રદ કરવું તેમજ ડ્રાઇવિંગ લાઇસન્સ તથા વાહન સંબંધિત માહિતી કામગીરી હવે ઓનલાઇન થશે.